Tenk Községi Önkormányzat   
Képviselő-testületének   
  
13/2012.(IX.7.)önkormányzati rendelete

Az önkormányzat vagyonáról, és a vagyongazdálkodás szabályairól

Tenk Községi Önkormányzat Képviselő-testülete, az Alaptörvény 32. cikk (1) bekezdés *e)* pontjában meghatározott feladatkörében eljárva, a helyi önkormányzatokról szóló, 1990. évi LXV. tv. 16. § (1) bekezdése, valamint a helyi önkormányzatok és szervei, köztársasági megbízottak, valamint az egyes centrális alárendeltségű szervek feladat és hatásköreiről szóló, 1991. évi XX. tv. 138. § (1) bekezdés *j)* pontjában foglalt felhatalmazás alapján, a következőket rendeli el:

I. Fejezet

Általános rendelkezések

*1. A rendelet hatálya*

**1. §**

E rendelet hatálya kiterjed:

*a)* Tenk Községi Önkormányzatra, annak szerveire, továbbá az önkormányzat által alapított és tulajdonosi irányítása alatt működő költségvetési szervekre (a továbbiakban: intézmények);

*b)* mindazokra a dolgokra, melyek az önkormányzat tulajdonában vannak, így az ingatlan és ingó dolgokra, vagyoni értékű jogokra, a gazdasági és közhasznú társaságokban az önkormányzatot megillető részesedésekre, az immateriális javakra valamint az értékpapírokra (a *továbbiakban*: önkormányzati vagyon).

*2. Az önkormányzati vagyon*

**2. §**

(1) Az önkormányzati vagyon *törzsvagyonból* és *üzleti vagyonból* áll.

(2) Az önkormányzati vagyon külön része a **törzsvagyon**, melyet a többi vagyontárgytól elkülönítetten kell nyilvántartani. A törzsvagyon a közvetlenül kötelező önkormányzati feladatok ellátását, vagy hatáskörök gyakorlását szolgálja.

**3. §**

(1) A *törzsvagyon* körébe tartozó tulajdon lehet forgalomképtelen, vagy korlátozottan forgalomképes.

(2) **Forgalomképtelen** törzsvagyon:

Törvényben és e rendelet 1. számú mellékletben meghatározott az önkormányzat kizárólagos tulajdonát képező nemzeti vagyon

(3) **Korlátozottan forgalomképes vagyon**, amit e rendelet 2. számú melléklete korlátozottan forgalomképes vagyonelemként állapít meg.

(4) **Üzleti vagyon** mindaz a vagyon, amely nem tartozik a törzsvagyon körébe.

**4. §**

A törzsvagyonba tartozó korlátozottan forgalomképes vagyon működtetésére:

*a)* saját többségi részesedésével működő gazdálkodó szervezet hozható létre, vagy költségvetési, illetőleg önkormányzati intézmény alapítható, vagy

*b)* a működtetés időleges jogát koncessziós szerződésben a pályázat nyertesének engedheti át,

*c)* az önkormányzati törzsvagyonban lévő közcélú vízi létesítmény létesítését végző gazdálkodó szervezetnek a létesítmény közművagyonát, a képviselő-testület használatba adja.

*3. Vagyonnyilvántartás és leltár*

**5. §**

(1) Az Önkormányzat tulajdonában lévő vagyontárgyakról a jogszabályokban meghatározott módon folyamatos nyilvántartást, vagyonkatasztert vezet. Az Önkormányzat vagyonát a hatályos jogszabályok alapján az önkormányzat hivatala tartja nyílván.

(2) A vagyonkimutatás az Önkormányzat tulajdonában - a költségvetési év zárónapján - meglévő vagyoni állapot szerinti kimutatása, melynek célja az önkormányzati vagyontárgyak tételes kimutatása.

(3) A vagyonkimutatásban szerepeltetni kell az önkormányzati vagyont terhelő kötelezettségeket is.

(4) A vagyonkimutatás az önkormányzati vagyont törzsvagyon, ezen belül forgalomképtelen és korlátozottan forgalomképes vagyon, valamint üzleti vagyon (nem törzsvagyon) bontásban, az egyes vagyoncsoportokon belül:

1. az ingatlanokat és a vagyoni értékű jogokat tételesen, beszerzési (bruttó) értéken,
2. az ingó vagyontárgyakat (gépek, berendezések) vagyonkezelőnként összesített mérleg szerinti (nettó) értéken,
3. ha jogszabály eltérően nem rendelkezik, az értékpapír vagyont tételesen és mérleg szerinti értéken,
4. a vagyonkezelőnek átadott ingatlan vagy értékpapír vagy vegyes portfolió vagyont tételesen és a vagyonkezelési szerződés szerinti induló értéken, vagy - az évenkénti beszámolók alkalmával korrigált vagyoni értéken - vagyonkezelőnként veszi számba. A vagyonkezelőnek az átadott portfolió értékelését a tőkepiacról szóló 2001. évi CXX tv. alapján kell elvégezni.
5. A vagyonkimutatás a könyvviteli nyilvántartásban szereplő eszközökön és kötelezettségeken kívül a „0”-ra leírt használatban lévő, és használaton kívüli eszközök állományát, az államháztartás szervezetei beszámolási és könyvvezetési kötelezettségeinek sajátosságairól szóló 249/2000. (XII.24.) Korm. rendelet 44/A. §-a alapján érték nélkül nyilvántartott eszközök állományát (mint képzőművészeti alkotás, régészeti lelet, kép- és hang archívum, gyűjtemény, kulturális javak), intézményenként természetes mértékegységben tartalmazza. A kezességgel, és garancia-vállalással kapcsolatos függő kötelezettségeket is be kell mutatni.

(5) A vagyonkimutatást az éves költségvetési beszámolóhoz (zárszámadáshoz) csatolva az Önkormányzat Képviselő-testületének kell bemutatni.

**6. §.**

(1) A vagyonkimutatás alapját képező nyilvántartás(ok) állományának felfektetéséről és folyamatos vezetéséről, valamint a vagyonkimutatás összeállításáról, az ingatlanok esetében a vagyonkataszterben szereplő adatok egyezőségéről, - az önkormányzati vagyonkezelő szervek közreműködésével – az önkormányzat hivatala gondoskodik.

(2) Az önkormányzati vagyon elidegenítése, hasznosítása tárgyában a jelen rendelet alapján kötött szerződéseket a szerződéskötésre feljogosított személy vagy szervezet (képviselője) a szerződés megkötését követő 30 napon belül köteles az önkormányzat hivatala részére megküldeni.

(3) Az Önkormányzat tulajdonában lévő eszközök – kivéve az immateriális javakat, a követeléseket (ideértve az adott kölcsönöket, a beruházási előleget és az aktív pénzügyi elszámolásokat) – leltározását mennyiségi felvétellel, a csak értékben kimutatott eszközök (az immateriális javak, a követeléséket, az idegen helyen tárolt - letétbe helyezett, portfolió-kezelésben, vagyonkezelésben lévő értékpapírok, dematerializált értékpapírok) és a források leltározását egyeztetéssel kell végrehajtani.

(4) Az Önkormányzat eszközeit és forrásait évente leltározza. Kivételt képeznek az ingatlanok, a gépek, berendezések, felszerelések, a járművek, fogyóeszközök, az üzemeltetésre átadott, koncesszióba adott, vagyonkezelésbe vett eszközök, melyek leltározása kétévente történik.

II. Fejezet

Az önkormányzati vagyon feletti rendelkezési jog gyakorlásának közös szabályai

*4. A tulajdonosi jogok gyakorlása*

**7. §**

(1) A tulajdonosi jogokat az önkormányzat Képviselő-testülete, vagy átruházott hatáskörben a polgármester és a Pénzügyi Bizottság gyakorolja.

(2) A tulajdonosi jogok gyakorlója az Önkormányzat vagyontárgyait e rendelet keretei között bízhatja másra, adhatja át üzemeltetésre. A vagyontárgyak vagyonkezelésbe történő átadása előtt e rendelet szerinti vagyonkezelési szerződést kell kötni.

(3) Önkormányzati vagyonkezelő szervek: az önkormányzat intézményei, gazdasági és közhasznú társaságai, az önkormányzat hivatala.

(4) A vagyonkezelő szerv a kezelésében, használatában lévő önkormányzati vagyonnal – az önkormányzat kötelező feladatainak sérelme nélkül – a törvények, és e rendelet keretei között gazdálkodik.

**8. §**

(1) Az önkormányzat a tulajdonában lévő vagyontárgyak hasznosítására, üzemeltetésére, továbbá az önkormányzat tulajdonába kerülő vagyontárgyak létesítésére gazdasági társaságot alapíthat, vagyonát gazdasági társaságban hasznosíthatja.

(2) Ha az önkormányzat olyan gazdasági társaságot alapít, vagy abba tagként, részvényesként belép, amelynek tevékenysége az önkormányzat ellátási felelősségi körébe tartozik, az önkormányzat, illetve több önkormányzat esetén az önkormányzatok együttes tulajdonosi, vagy szavazati aránya 51%-nál kevesebb nem lehet.

(3) Az önkormányzat által alapított gazdasági társaságokban a tulajdonosi jogosítványokat a képviselő-testület nevében, a polgármester gyakorolja. Attól eltérni csak a képviselő-testület nyilatkozatával lehet.

(4) Az önkormányzat kültagként saját nevének betéti társaság, cég nevében történő feltüntetéséhez nem járul hozzá.

(5) Az önkormányzati törzsvagyon állagának megőrzéséről, üzemeltetéséről a képviselő-testület, az önkormányzati hivatal, az önkormányzat intézményei, valamint az e vagyontárgyakat üzemeltető, gazdasági társaságok útján gondoskodik.

(6) A korlátozottan forgalomképes vagyontárgyak hasznosítására irányuló jogügyletek megkötése esetén, a jognyilatkozat megtételére jogosult személy, köteles a szerződésben foglaltak teljesítését folyamatosan figyelemmel kísérni.

*5. Az önkormányzati vagyon hasznosításának nyilvánossága*

**9.§.**

(1) Az önkormányzati vagyont, 1 000 000 Ft értékhatár felett, értékesíteni, a vagyon használatát, illetve a hasznosítás jogát átengedni csak nyilvános – indokolt esetben zártkörű– versenytárgyalás útján, a legjobb ajánlatot tevő részére lehet.

(2) Az ingatlan és ingóság nyilvános értékesítésére, hasznosítására irányuló döntés alapján, az önkormányzati hivatal feladata a versenytárgyalás lebonyolítása.

(3) A szerződés megkötésére a polgármester jogosult.

(4) Az önkormányzat Pénzügyi Bizottsága ellenőrzi a nyilvános értékesítést, hasznosítást.

(5) Az 5 000 000 Ft értékhatár feletti vagyonértékesítésre, vagyonhasznosításra vonatkozó szerződéseket az államháztartásról szóló, 2011. évi CXCV. törvény (a továbbiakban: Áht.) szerinti tartalommal, kötelező közzétenni, a szerződés létrejöttét követő 60 napon belül.   
A közzétételről a polgármester gondoskodik.

*6. Az önkormányzati vagyon értékének meghatározása*

**10. §**

(1) A vagyon értékének megállapítására a nyilvántartási érték az irányadó.

(2) Értékesítéskor, a vagyon értékét, az alábbiak szerint kell megállapítani:

*a)* értékpapír esetén, a névérték alapján,

*b)* egyéb ingó és ingatlan vagyon esetén, 6 hónapnál nem régebbi hivatalos értékbecslés alapján.

(3) Ha a szerződés tárgya több vagyontárgy vagy vagyontömeg, a rendelet értékhatárra vonatkozó rendelkezéseinek alkalmazásakor, a vagyontárgyak vagy vagyontömeg együttes értéke az irányadó.

(4) Örökölt vagyon esetén, a hagyatéki eljárás során megállapított értéket, kell a vagyon értékének tekinteni, amennyiben az adó- és értékbizonyítvány, 6 hónapnál nem régebbi.

*7. Eljárás a tulajdonos képviseletében*

**11. §**

(1)Az önkormányzati vagyont érintő hatósági eljárásban, a tulajdonost megillető nyilatkozattételi jogot, továbbá a közigazgatási és bírósági eljárásban az ügyfél jogát, a polgármester gyakorolja.

(2) Az önkormányzat jogi képviseletének biztosításáról, a polgármester gondoskodik.

*8. Az önkormányzati vagyon ingyenes, vagy kedvezményes átruházása, követelés elengedése*

**12. §**

(1) Önkormányzati ingatlanvagyon ingyenes használatba adására, kizárólag a Képviselő-testület jogosult, ha a kedvezményezett, a vagyon használatával, a kötelező vagy önként vállalt önkormányzati feladatok teljesítését vállalja, és a vagyonrész e feladat, ellátásához szükséges.

(2) Önkormányzati ingatlanvagyon ingyenes használatba adása esetén, a kedvezményezett visel minden, a használattal kapcsolatban felmerülő költséget – ideértve az esetlegesen felmerülő adófizetési kötelezettségeket is.

**13. §**

Az önkormányzati vagyon tulajdonjogát kedvezményesen, vagy használatát - jogszabály eltérő rendelkezése hiányában - ingyenesen vagy kedvezményesen lehet átruházni

1. ajándékozás, közérdekű kötelezettségvállalás, közalapítvány javára alapítványrendelés és alapítványi hozzájárulás jogcímén,
2. az egyházak - elsősorban az 1991. évi XXXII. törvény végrehajtásának elősegítése céljából - és más társadalmi szervezetek részére, valamint
3. más önkormányzat részére feladat- és hatáskör átszállása, ingatlanok tulajdoni helyzetének rendezése kapcsán,
4. önkormányzat költségvetési szerve részére,
5. önkormányzati egyszemélyes vagy többségi tulajdonú gazdasági társaságok részére,
6. egyéb gazdálkodó szervezet részére, várospolitikai szempontból jelentős beruházás megvalósítása érdekében lehet.

(2) Az önkormányzati vagyon ingyenes vagy kedvezményes megszerzéséről és önkormányzati vagyon átruházásáról a Képviselő-testület határoz.

*9. A felajánlott vagyon elfogadása*

**14 §.**

(1) Ha a vagyonról az Önkormányzat vagy intézménye, vagy egyéb szervezete javára lemondtak, a vagyon csak abban az esetben fogadható el, ha a kedvezményezett a vagyon elfogadásával együtt járó tulajdonosi kötelezettségek teljesítésére képes.

(2) Az önkormányzat részére 1 000 000 forint értékhatár felett, ellenérték nélkül felajánlott vagyon elfogadásához, szükséges a Képviselő-testület jóváhagyása.

*10. Rendelkezés az önkormányzati vagyonnal*

**15. §**

A Képviselő-testület hatáskörébe tartoznak az alábbi, vagyonhasznosításra vonatkozó döntések, értékhatártól függetlenül:

*a)* az önkormányzat tulajdonát képező vagyontárgyaknak, az önkormányzati vagyon részeibe való besorolása,

*b)* ingatlan vásárlása, cseréje, értékesítésre történő kijelölése,

*c)* gazdasági és közhasznú társaságokban fennálló részesedéseinek értékesítésre történő kijelölése, valamint pénzbeli és apport befektetése társaságokba,

*d)* hitel felvétele, illetve annak felvételéhez vagyoni fedezet biztosítékul nyújtása,

*e)* kötvény, váltó kibocsátása és elfogadása,

*f)* kezesség vállalása, egy évet meghaladó lejáratú értékpapír vásárlása,

*g)* gazdasági és közhasznú társaság alapítása, valamint

*h)* társadalmi szervezet, alapítvány létrehozásának engedélyezése, társadalmi szervezethez, alapítványhoz való csatlakozás, hozzájárulás, azok támogatása.

**16. §.**

(1) Az önkormányzati vagyonra vonatkozó egyéb döntések, értékhatártól függően, az önkormányzat és szervei, valamint a vagyonkezelők hatáskörébe tartoznak.

(2) A **Képviselő-testület** hatáskörébe tartozik

*a)* az 1 000 000 Ft feletti vagyontárgy vásárlása,

*b)* az 1 000 000 Ft értékhatár felett a vagyontárgy értékesítése, a vagyon használatának, illetve a hasznosítás jogának átengedése, cseréje, biztosítékul adása és egyéb módon való megterhelése, valamint

*c)* a behajthatatlan követelések törlése, 500 000 Ft értékhatár felett.

(3) A Képviselő-testület **Pénzügyi Bizottságának** hatáskörébe tartozik:

*a)* az önkormányzati vagyon nyilvános értékesítésének, hasznosításának ellenőrzése,

*b)* a biztosítási szerződések megkötésének véleményezése,

*c)* a behajthatatlan követelések törlése, 500 000 Ft értékhatár alatt.

(4) A **polgármester** jogosult:

*a)* a közszolgáltatáshoz nélkülözhető vagyon – két évet meg nem haladó – határozott időtartamú bérbeadás útján történő hasznosítása,

*b)* a Képviselő-testület által értékesítésre kijelölt, 1 000 000 Ft értékhatár alatti ingatlan elidegenítése, használatának, illetve hasznosítási jogának átengedése, biztosítékul adása, egyéb módon történő megterhelése,

*c)* a használatában, kezelésében lévő, 100 000 Ft értéket meg nem haladó ingó vagyontárgyak, vagyoni értékű jog értékesítése, valaminta 30 000 Ft – a számviteli szabályok szerint számított – egyedi értéket meghaladó elavult ingóságok értékesítése.

*d)* 1 000 000 Ft értékhatárig, az ingó vagyontárgy adásvételének engedélyezése, gépkocsik adásvétele, valamint az éves költségvetésben jóváhagyott beszerzések engedélyezése,

*e)* 1 000 000 Ft értékhatár alatt, az ellenérték nélkül felajánlott vagyon elfogadásának jóváhagyása,

*f)* a hatáskörrel rendelkező szerv döntése alapján a vagyonhasznosítási jogügyletek megkötésére:

*-* megkötni a nem intézményi használatban lévő bérleti szerződéseket, valamint

*-* megkötni – a Pénzügyi Bizottság véleményének figyelembevételével – a biztosítási szerződéseket.

**17. §.**

E rendelet alkalmazásában *a vagyonnal való rendelkezés és a tulajdonosi jogok gyakorlása:*

a) az elidegenítés, adományozás,

b) a vagyon megterhelése, ideértve a vagyon biztosítékul adását, zálog- és jelzálogjog, illetve szolgalmi jog alapítását, használat jogának biztosítását, haszonkölcsönbe adását, elidegenítési és terhelési tilalom vállalását, komfort levél nyújtása,

c) a vagyon gazdasági és nonprofit gazdasági társaságokba apportként történő bevitele, alapítványok, közalapítványok rendelkezésére bocsátása,

d) az önkormányzat tulajdonán fennálló vagyonértékű jog gazdasági társaság rendelkezésére bocsátásához való hozzájárulás,

e) a vagyonhasznosítás, ideértve a vagyon használatba, hasznosítás céljából való használatba adása, üzemeltetésbe, bérbe, haszonbérbe adását, lízingszerződéssel való hasznosítását, koncesszióba adását, támogatásra történő felajánlásait,

f) az önkormányzatot megillető, ingatlanra vonatkozó vagyoni jog alapítása és gyakorlása,

g) gazdasági és nonprofit gazdasági társaságokban üzletrész, részvény alapján az önkormányzatot megillető tulajdonosi jog gyakorlása,

h) önkormányzati közfeladat ellátása érdekében a vagyon bérbe, üzemeltetésbe, használatba, illetve hasznosítás céljából való használatba, vagyonkezelésbe adása, és elvonása,

i) vagyonszerzés,(tagi) kölcsön nyújtása,

j) önkormányzati vagyont érintő hatósági eljárásban az önkormányzatot megillető jog gyakorlása,

k) közérdekű kötelezettségvállalás.

*11. Vagyonkezelői jog létesítése*

**18. §.**

Az önkormányzati közfeladatok hatékonyabb ellátása érdekében az Önkormányzat a közfeladatot Nvt. alapján átlátható jogi személynek, vagy jogi személyiséggel nem rendelkező szervezetnek átadhatja, s a feladatátadáshoz szükséges, tulajdonában lévő törzsvagyonára és üzleti vagyonára az átvevőt megillető vagyonkezelői jogot létesíthet.

**19. §.**

**Vagyonkezelői jog létesítésére** az alábbi közfeladatokhoz kapcsolódva kerülhet sor:

a) az épített és természeti környezet védelme

b) a köztemető fenntartása

c) a helyi közutak és közterületek fenntartása, közterületen közúti járművel való várakozás (parkolás) biztosítása

d) a köztisztaság és a településtisztaság biztosítása

e) gondoskodás a helyi tűzvédelemről

f) az óvodákról, az alapfokú nevelésről, oktatásról gondoskodás

g) az egészségügyi ellátásról gondoskodás

h) a szociális ellátásról gondoskodás

i) gondoskodás a gyermek és ifjúsági feladatokról

j) a közösségi tér biztosítása

k) közművelődési, tudományos, művészeti tevékenység, sport támogatása

l) nemzeti és etnikai kisebbségek jogai érvényesítésének biztosítása

m) az egészséges életmód közösségi feltételeinek elősegítése

**20. §.**

A vagyonkezelőt – ha jogszabály másként nem rendelkezik – megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló készítési kötelezettséget is – azzal, hogy a vagyont nem idegenítheti el, továbbá használati joggal, szolgalommal vagy más dologi joggal nem terhelheti meg, biztosítékul nem adhatja, és a vagyonkezelői jogot harmadik személyre nem ruházhatja át, nem terhelheti meg.

**21. §.**

(1) Vagyonkezelői jogot az önkormányzati közfeladat átadásához kapcsolva ellenérték fejében, vagy ingyenesen lehet megszerezni és gyakorolni.

(2) A (3) bekezdésben foglalt kivétellel, a vagyonkezelői jog, nyilvános pályázat útján, ellenérték fejében, szerezhető meg. A pályázat tartalmát a Képviselő-testület hagyja jóvá és a pályázat elbírálásáról is a Képviselő-testület dönt.   
A pályázati eljárás szabályait jelen rendelet 3. sz. melléklete tartalmazza.

(3) Kijelöléssel vagyonkezelői jog kizárólag ingyenesen szerezhető meg.

(4) A vagyonkezelői jog megszerzésének feltétele, hogy a vagyonkezelő a feladatellátással összefüggő jogokat, kötelezettségeket átvegye. A vagyonkezelőnek a tulajdonosi hozzájárulást kell beszereznie a vagyonkezelési tevékenység körében felmerülő bármely hatósági engedélyhez kötött tevékenységhez. A tulajdonosi hozzájárulást a Képviselő-testület jogosult megadni.

(5) Ingatlanra vonatkozó vagyonkezelői jog megszerzéséhez az ingatlan-nyilvántartásba való bejegyzés is szükséges. A vagyonkezelői jog jogosultja köteles gondoskodni az őt megillető vagyonkezelői jog, ingatlan-nyilvántartásba történő bejegyeztetéséről.

(6) A 18. §-ban meghatározott közszolgáltatások ellátásához szükséges, önkormányzati tulajdonban lévő ingó- és ingatlanvagyon, kezelésbe adása vagyonkezelői szerződéssel történhet.

A vagyonkezelési szerződésnek – figyelemmel az önkormányzati közfeladatra és az ahhoz kapcsolódó önkormányzati vagyon sajátos jellegére – tartalmazni kell:

a) a vagyonkezelő által kötelezően ellátandó önkormányzati közfeladat és az ellátható egyéb tevékenységek meghatározását, kikötve, hogy a vagyonkezelő a közfeladaton kívüli egyéb tevékenységet csak olyan módon és mértékben láthat el, hogy az ne veszélyeztesse az átadott közfeladat ellátását,

b) a vagyonkezelő által a feladatai ellátásához alvállalkozók, illetőleg közreműködők igénybevételére, és ezzel összhangban a vagyonkezelésbe adott vagyon birtoklására, használatára vonatkozó korlátozó rendelkezéseket,

c) a közfeladat ellátása érdekében a vagyonkezelésbe adott eszközöknek, a helyi önkormányzat számviteli nyilvántartási adataival megegyező, tételes jegyzék értékével együtt, azon belül a kötelező önkormányzati feladathoz kapcsolódó vagyon megjelölését, a vagyonkezelésbe adott vagyonnal való gazdálkodásra vonatkozó rendelkezéseket, és a vagyonnal való vállalkozás feltételeit,

d) a vagyonkezelői jog megszerzésének ellenértékét, illetve az ingyenesség tényét, a vagyonkezelésbe vett vagyon tekintetében az önkormányzati vagyonnal kapcsolatos adatszolgáltatási kötelezettségek teljesítésének módját és formáját,

e) az önkormányzat költségvetését megillető – a vagyonkezelésbe adott vagyon kezeléséből származó – befizetések teljesítésére, a vagyonkezelésbe adott vagyonnal történő elszámolásra vonatkozó rendelkezéseket,

f) a szerződés teljesítésének biztosítására vonatkozó rendelkezéseket,

g) a teljesítés biztosítására szolgáló mellék-kötelezettségeket és egyéb biztosítékokat,

h) a vagyonkezelésbe adott vagyonnal való mérhetően eredményes gazdálkodásra vonatkozó előírásokat,

i) a vagyonkezelési szerződés időtartamát.

III. Fejezet

Záró rendelkezések

**22. §** .

(1) Ez a rendelet 2012. szeptember 15. napján lép hatályba.

(2) A rendelet kihirdetéséről a körjegyző gondoskodik, a helyben szokásos módon.

(3) A rendelet hatályba lépésével egyidejűleg, hatályát veszti:

Az önkormányzat vagyonáról és a vagyongazdálkodás szabályairól szóló, 15/1993.(XII.30.), valamint az azt módosító, 1995. évi 6., 1995. évi 9., 1997. évi 1., 1999. évi 3., 2000. évi 1., 2001. évi 2. , 2001. évi 25. 2002. évi 13. és a 2003. évi 11. számú önkormányzati rendelet.

T e n k, 2012. szeptember 6.

Szopkó Tamás Dányiné Szórád Ibolya

polgármester körjegyző

**Záradék:**

Kihirdetve:

2012. szeptember 7.

Dányiné Szórád Ibolya

körjegyző

|  |  |
| --- | --- |
|  |  |
|  |  |

***1. számú melléklet a 13/2012.(IX.7.) önkormányzati rendelethez***

**Tenk Községi Önkormányzat forgalomképtelen törzsvagyona**

|  |  |  |  |  |  |  |
| --- | --- | --- | --- | --- | --- | --- |
| ***Községi temetők*** | | | | | | |
| **Név/Művelési ág** | | **Utca/ házszám** | | **Hrsz.** | | **Terület (m2)** |
| Temető és Ravatalozó | | Hősök út | | 125 | | 4284 |
| Temető | | Hősök út | | 126 | | 7344 |
| ***Községi aszfalt burkolatú utak*** | | | | | | |
| **Név/Művelési ág** | **Utca/ házszám** | | **Hrsz.** | | **Terület (fm)** | |
| Közút | Felszabadulás út | | 37 | | 108 | |
| Közút | Rákóczi út | | 62 | | 280 | |
| Közterület | Dobó út | | 85 | | 306 | |
| Közút | Hősök út | | 109 | | 755 | |
| Közterület | Vöröshadsereg út | | 136 | | 80 | |
| Közterület | Rákóczi út | | 167 | | 280 | |
| Közút | Mikszáth út | | 181 | | 200 | |
| Közút | Rákóczi út | | 182 | | 310 | |
| Közút | Szabadság út | | 191 | | 290 | |
| Közút | *Rendelő előtti út* | | 204 | | 110 | |
| Közút | Tavasz út | | 213 | | 230 | |
| Közterület | Diófa út | | 215 | | 100 | |
| Közterület | Honvéd út | | 256 | | 400 | |
| Közterület | Petőfi Sándor út | | 297 | | 360 | |
| Közterület | Táncsics út | | 309 | | 220 | |
| Közterület | Felszabadulás út | | 346 | | 1020 | |
| Közterület | Honvéd út | | 453 | | 295 | |
| Közterület | Széchenyi út | | 491 | | 327 | |
| Közút | Erdőtelki út | | 520 | | 880 | |
| Közterület | Dózsa György út | | 550 | | 645 | |

|  |  |  |  |  |  |  |
| --- | --- | --- | --- | --- | --- | --- |
| ***Községi földutak*** | | | | | | |
| **Név/Művelési ág** | | **Utca/ házszám** | **Hrsz.** | | **Terület (fm)** | |
| Közterület | | Rákóczi út | 52 | | 180 | |
| Közút | | Hősök út vége | 117 | | 150 | |
| Közterület | | Ady Endre út | 147 | | 270 | |
| Közterület | | Kossuth út | 148 | | 240 | |
| Közterület | | *Mikszáth út( füves ter.)* | 187/5 | | 95 | |
| út | | *Rákóczi út* | 130/9 | | 175 | |
| Közút | | József Attila út vége | 278 | | 245 | |
| Közterület | | József Attila út | 279 | | 345 | |
| Közút | | *József A. párhuzamos* | 296 | | 320 | |
| ***Községi földutak*** | | | | | | |
| **Név/Művelési ág** | | **Utca/ házszám** | **Hrsz.** | | **Terület (fm)** | |
| Közterület | | Gábor Áron út | 335 | | 176 | |
| Közterület | | Móricz Zsigmond út | 347 | | 375 | |
| Közút | | Jókai Mór út vége | 364 | | 555 | |
| Közterület | | Jókai Mór út | 381 | | 372 | |
| Közút | | Arany János út | 398 | | 78 | |
| Közút | | Hámán Kató út | 411 | | 283 | |
| Közterület | | Arany János út | 425 | | 337 | |
| Közút | | Dózsa György út | 506 | | 188 | |
| Közút | | Erdőtelki út vége | 521 | | 295 | |
| Közút | | Dózsa György út | 569 | | 113 | |
| ***Makadám burkolatú utak*** | | | | | | |
| **Név/Művelési ág** | **Utca/ házszám** | | | **Hrsz.** | | **Terület (fm)** |
| Közút | Erdőtelki út vége | | | 1 | | 100 |
| Közút | Lehel út | | | 39 | | 136 |
| Közút | Fő út vége | | | 72 | | 110 |
| Közterület | *Dobó I. út (focipálya előtt)* | | | 74 | | 80 |
| Közút | *Szabadság út (óvodánál)* | | | 190 | | 110 |
| Közterület | Gárdonyi Géza út | | | 242 | | 215 |

|  |  |  |  |
| --- | --- | --- | --- |
| ***Külterületi dűlőutak*** | | | |
| **Név/Művelési ág** | **Utca/ házszám** | **Hrsz.** | **Terület (fm)** |
| saját használatú út | Külterület | 5 | 790 |
| út | Külterület | 06/7 | 810 |
| út | Külterület | 06/15 | 690 |
| saját használatú út | Külterület | 012 | 2450 |
| út | Külterület | 013/14 | 430 |
| saját használatú út | Külterület | 014 | 1480 |
| saját használatú út | Külterület | 015 | 135 |
| út | Külterület | 017/3 | 570 |
| saját használatú út | Külterület | 018 | 500 |
| saját használatú út | Külterület | 024 | 1900 |
| saját használatú út | Külterület | 029 | 1730 |
| út | Külterület | 030/8 | 170 |
| saját használatú út | Külterület | 035 | 1870 |
| út | Külterület | 036/22 | 460 |
| saját használatú út | Külterület | 037 | 1750 |
| saját használatú út | Külterület | 039 | 200 |
| saját használatú út | Külterület | 040 | 1800 |
| út | Külterület | 041/25 | 410 |
| út | Külterület | 041/39 | 570 |
| saját használatú út | Külterület | 047 | 800 |
| saját használatú út | Külterület | 049 | 500 |

|  |  |  |  |
| --- | --- | --- | --- |
| ***Külterületi dűlőutak*** | | | |
| **Név/Művelési ág** | **Utca/ házszám** | **Hrsz.** | **Terület (fm)** |
| saját használatú út | Külterület | 055 | 1030 |
| út | Külterület | 056/9 | 1080 |
| út | Külterület | 056/11 | 1750 |
| saját használatú út | Külterület | 061 | 1450 |
| saját használatú út | Külterület | 062 | 420 |
| saját használatú út | Külterület | 066 | 600 |
| út | Külterület | 067/19 | 250 |
| út | Külterület | 067/21 | 500 |
| saját használatú út | Külterület | 071 | 1060 |
| saját használatú út | Külterület | 077 | 430 |
| saját használatú út | Külterület | 079 | 70 |
| saját használatú út | Külterület | 081 | 590 |
| saját használatú út | Külterület | 087 | 560 |

|  |  |  |  |
| --- | --- | --- | --- |
| ***Külterületi csapadékvíz elvezető csatornák és árkok*** | | | |
| **Név/Művelési ág** | **Utca/ házszám** | **Hrsz.** | **Terület (fm)** |
| Árok | Külterület | 06/6 | 320 |
| Árok | Külterület | 08/3 | 270 |
| Árok | Külterület | 011/4 | 1170 |
| Árok | Külterület | 011/15 | 380 |
| Árok | Külterület | 013/15 | 210 |
| Árok | Külterület | 017/2 | 2070 |
| Kivett vízállás | Külterület | 017/19 |  |
| *Árok* | Külterület | 33 |  |
| Árok | Külterület | 041/15 | 190 |
| Árok | Külterület | 056/13 | 700 |
| Árok | Külterület | 056/35 | 500 |
| *Árok (út)* | Külterület | 056/36 | 620 |

|  |  |  |  |
| --- | --- | --- | --- |
| ***Községi közterületek*** | | | |
| **Név/Művelési ág** | **Utca/ házszám** | **Hrsz.** | **Terület (m2)** |
| Anyaggödör | Vöröshadsereg út | 137/1 | 8320 |
| Beépítetlen terület | Fő út (hivatalnál) | 211/6 | 1514 |
| Milleneumi Emlékpark | Fő út | 212 | 3226 |
| Közterület | Gábor Áron út vége | 310 | 2791 |
| Közút | Honvéd út vége | 438 | 4352 |

|  |  |  |  |
| --- | --- | --- | --- |
| ***Egyéb*** | | | |
| **Név/Művelési ág** | **Utca/ házszám** | **Hrsz.** | **Terület (fm)** |
| Szántó | külterület | 08/2 |  |
| Szennyvíztelep | külterület | 011/7 |  |
| Anyaggödör | Külterület | 067/39 |  |
| Szeméttelep | Külterület | 067/40 |  |
| Kivett közút | külterület | 74 |  |

***2. számú melléklet 13/2012.(IX.7.) önkormányzati rendelethez***

**Tenk Községi Önkormányzat korlátozottan forgalomképes vagyontárgyai**

|  |  |  |  |
| --- | --- | --- | --- |
| ***Közintézményi ingatlanok*** | | | |
| **Név/Művelési ág** | **Utca/ házszám** | **Hrsz.** | **Terület (m2)** |
| Sportpálya | Fő út 82.sz. | 73 | 27841 |
| Napközi Otthon | Rákóczi út 11.sz. | 130/2 | 1547 |
| Óvoda | Szabadság út 2.sz. | 187/1 | 2744 |
| Általános Iskola | Rákóczi út 2/B.sz. | 193 | 19862 |
| Orvosi Rendelő | Fő út 52. | 205/7 | 745 |
| Községháza | Fő út 58. sz. | 211/1 | 4283 |
| Üzlethelyiség (Coop) | Fő út 56. sz. | 211/17 | 1149 |
| Faluház | Fő út 54. sz. | 211/18 | 1373 |
| Vízmű | Erdőtelek Vásártér | 1696/20 | 5660 |

***3. számú melléklet a 1362012.(IX.7.) önkormányzati rendelethez***

**TENK KÖZSÉG ÖNKORMÁNYZATÁNAK**

**Versenytárgyalási Szabályzata**

**I. Szabályzat célja:**

* meghatározza a mindenkori költségvetési törvényben meghatározott bruttó forgalmi értéket meghaladó üzleti önkormányzati vagyon értékesítése, a vagyon feletti vagyonkezelési jog, a vagyon használatának, vagy hasznosítási jogának átengedése esetén alkalmazandó szabályokat.
* szabályozza a Versenytárgyalás előkészítéséhez és lebonyolításához kapcsolódó feladatokat,
* juttassa érvényre a nyilvánosság és az esélyegyenlőség elvét.

**II. A szabályzat alkalmazásában:**

* 1. kiíró (ajánlat kérő): Tenk Község Önkormányzata
  2. ajánlattevő: aki az ajánlati felhívás alapján ajánlatot tesz
  3. nyilvános eljárás: az ajánlattevők köre előre meg nem határozható, vagy a meghatározott ajánlattevői körbe tartozók száma nem ismert
  4. zártkörű (meghívásos) eljárás: ha a kiíró az érdekelteket. megfelelő határidő kitűzésével kizárólag közvetlenül hívja fel ajánlattételre, és kizárólag a kiíró által meghívottak nyújthatnak be ajánlatot
  5. egyfordulós eljárás: az olyan eljárás, amelynek kiírása során a kiíró az összes eljárási feltételt ismerteti, és a kiíró az első fordulóban benyújtott ajánlatok alapján hozza meg döntését
  6. többfordulós eljárás: az olyan eljárás, amelyet a kiíró többfordulóban hirdet meg, az ajánlati dokumentációban az összes eljárási feltételt ismerteti, és amelynek első fordulójában érvényes ajánlatot tett résztvevők közül a kiíró képviselője, az előre meghatározott és közzétett szempontok alapján, kiválasztja a következő forduló résztvevőit és felhívja őket ajánlataik módosítására
  7. lebonyolító: az önkormányzat Hivatala, vagy az önkormányzat által megbízott személy vagy szervezet.

**III. A versenytárgyalás típusa**

1. A versenytárgyalás nyilvános, vagy zártkörű. Az eljárás típusáról a kiíró dönt.
2. Az eljárások főszabályként nyilvánosak, csak kivételesen - rendkívül indokolt esetben (önkormányzati érdek) - kerülhet sor zártkörű eljárás kiírására. Zártkörű versenytárgyalás esetén a kiíró köteles egyidejűleg és azonos módon a versenytárgyalási felhívás megküldésével legalább három érdekeltet írásban felhívni az ajánlattételre. A zártkörű versenytárgyalásra - ha e szabályzat másként nem rendelkezik - a nyilvános versenytárgyalásra vonatkozó szabályokat kell megfelelően alkalmazni.
3. A versenytárgyalási eljárást kettő, vagy annál több fordulóban is meg lehet hirdetni. Ebben az esetben második, vagy azt követő fordulóban - a kiíró által előre meghatározott és közzétett szempontok alapján - az első forduló eredményeképpen kiválasztott ajánlattevők vehetnek részt.

**IV. A versenytárgyalás meghirdetése**

A versenytárgyalást legalább 1 megyei lapban, és helyben szokásos módon és Tenk község hivatalos honlapján kell meghirdetni.

A Versenytárgyalási pályázati felhívás közzétételéért a lebonyolító a felelős.

**V. A versenytárgyalási felhívás tartalma**

A versenytárgyalási felhívásnak tartalmaznia kell különösen:

* a kiíró szerv megnevezését, székhelyét
* lebonyolító megnevezését, székhelyét
* a felhívás célját, jellegét, több forduló esetén a fordulók számát
* az eljárás tárgyaként értékesítésre, hasznosításra szánt vagyon megjelölését
* ingatlan esetén az értékesítendő üzleti, vagy üzleti vagyonná nyilvánítható önkormányzati vagyon ingatlan-nyilvántartási adatait, közműellátottságát
* a versenytárgyalási ajánlat(ok) beadásának helyét és idejét,
* az ajánlati kötöttség időtartamát,
* a versenytárgyalással kapcsolatban tájékoztatást adó személy nevét és telefonszámát,
* a benyújtott ajánlatok bontási eljárásának helyét, módját és időpontját,
* ajánlati biztosíték megjelölését, rendelkezésre bocsátásának határidejét és módját,
* a kiíró azon jogának fenntartását, hogy az eljárást eredménytelennek nyilváníthatja,
* a kiíró a kiírásban előírhatja, hogy az ajánlatok benyújtásakor az ajánlattevő ajánlati garanciát és szerződéstervezetet is csatoljon, vagy a kiíró által megküldött szerződéstervezet elfogadásáról nyilatkozzon
* kiíró azon jogának fenntartását, hogy a nyertes ajánlattevő visszalépése esetén a versenytárgyalási eljárás soron következő helyezettjével kössön szerződést.

**VI. A versenytárgyalási felhívás visszavonása**

Az önkormányzat a versenytárgyalási felhívást az ajánlatok benyújtására megjelölt határidőig indokolás nélkül visszavonhatja.

A versenytárgyalási felhívás visszavonását a versenytárgyalás meghirdetésével azonos módon kell közzétenni.

**VII. Az ajánlati biztosíték**

1. Az eljárásban való részvétel ajánlati biztosíték (pályázati biztosíték) adásához köthető, melyet a kiíró által a dokumentációban meghatározott időpontig és módon kell a kiíró rendelkezésére bocsátani.
2. A biztosítékot a felhívás visszavonása vagy az ajánlatok érvénytelenségének megállapításának esetén vagy, ha a szerződéskötés a kiírónak felróható okból hiúsult meg, vissza kell adni.
3. nem jár vissza a biztosíték, ha a kiírás szerint megkötött szerződést biztosító mellék kötelezettséggé alakul át, továbbá akkor sem, ha az ajánlattevő az ajánlati kötöttség időtartama alatt ajánlatát visszavonta, vagy a szerződés megkötése neki felróható vagy az ő érdekkörében felmerült más okból hiúsult meg.
4. A nyertes ajánlattevő esetében a befizetett biztosítás a vételárba (bérleti díjba) beszámításra kerül, azonban ha a szerződéskötés neki felróható vagy érdekkörében felmerült más okból hiúsul meg, a biztosítékot elveszti. Az elveszett biztosíték Tenk Község Önkormányzatának költségvetését illeti meg.
5. A kiíró az ajánlati biztosíték után kamatot nem fizet.

**VIII. A versenytárgyalási ajánlat, ajánlati kötöttség**

1. Az ajánlatnak tartalmaznia kell különösen:

* ajánlattevő kifejezett nyilatkozatát a versenytárgyalási felhívás feltételeinek elfogadására
* a bruttó ajánlati árat,
* szerződéstervezetet (amennyiben a versenytárgyalási felhívás szerint ez csatolandó),
* amennyiben az ajánlattevő gazdálkodó szervezet, 30 napnál nem régebbi eredeti cégkivonatot, a képviseletre jogosult aláírási címpéldányát,
* annak meghatározását, hogy az ajánlat mely része üzleti titok,
* annak meghatározását, hogy az ajánlat mely információi közölhetők a többi ajánlattevővel,
* annak meghatározását, hogy ajánlattevő hozzájárul-e a többi ajánlattevővel való együttes tárgyaláshoz.

1. Az ajánlattevők ajánlataikat zártan, cégjelzés nélküli borítékban, minimum két példányban (egy eredeti és egy másolati példány) kötelesek az ajánlatok benyújtására nyitva álló időpontban és helyen, az adott eljárásra utaló jelzéssel, személyesen vagy postai úton benyújtani.
2. Ha a felhívás biztosítékadási kötelezettséget ír elő, az ajánlat csak akkor érvényes, ha az ajánlattevő igazolja, hogy a felhívásban megjelölt összegű biztosítékot az ott megjelölt formában és módon a kiíró rendelkezésére bocsátotta.
3. Az ajánlattevő ajánlati kötöttsége, ha a kiírás másként nem rendelkezik. akkor kezdődik, amikor az ajánlatok benyújtására nyitva álló határidő lejárt.
4. Az ajánlattevő ajánlatához a kiírásban meghatározott időpontig, de legalább a benyújtási határidő lejártától számított 60 napig kötve van, kivéve, ha a kiíró ezen időponton belül a nyertes ajánlattevővel szerződést köt, vagy az ajánlattevőkkel írásban közli, hogy az eljárást eredménytelennek minősíti.
5. Az ajánlattevő nem tilthatja meg az alábbi adatok, tények nyilvánosságra hozatalát:
   * név (cégnév),
   * lakóhely (székhely),
   * olyan tény vagy információ, amely az ajánlat elbírálásánál értékelésre kerül.

**IX. A versenytárgyalási ajánlat(ok) benyújtási határideje**

A versenytárgyalási felhívásban az ajánlat(ok) benyújtásának határidejét a versenytárgyalás tárgyára tekintettel úgy kell meghatározni, hogy az elegendő legyen az ajánlat(ok) megfelelő elkészítésére és benyújtására.

**X. A versenytárgyalási ajánlatok érkeztetése, bontása és ismertetése**

1. Az ajánlatok beérkezése során az ajánlatot tartalmazó borítékra rá kell vezetni az átvétel pontos időpontját.
2. Beérkezett ajánlatok felbontása zártkörűen vagy nyilvánosan történhet.
   * zártkörű a bontás, ha csak a kiíró és lebonyolító képviselői vannak jelen
   * nyilvános a bontás akkor, ha kiíró és a lebonyolító képviselőin kívül más meghívott személyek valamint az ajánlattevők, vagy meghatalmazottaik is jelen lehetnek

Az ajánlat(ok) nyilvános felbontásánál ismertetésre kerül:

* + ajánlattevő(k) neve, cégneve,
  + ajánlattevő(k) lakóhelye, székhelye,
  + az ajánlat lényeges eleme: (pl:ár)

A kiíró az ajánlatok felbontása után köteles megállapítani, hogy az ajánlatok közül melyek érvénytelenek.

Érvénytelen az ajánlat, ha:

* + azt az ajánlat benyújtására meghatározott határidő eltelte után nyújtották be,
  + az nem felel meg a versenytárgyalási felhívás feltételeinek.

Az érvénytelen ajánlatot tevők a versenytárgyalás további szakaszában nem vehetnek részt.

*Eredménytelennek nyilvánítható a versenytárgyalás:*

* + ha egyik ajánlattevő sem tesz a Képviselő-testület által, a versenytárgyalás alapjául - meghatározott feltételeknek megfelelő ajánlatot.
  + ha nem nyújtottak be ajánlatot, vagy ha a benyújtott ajánlatok mindegyike érvénytelen.

**XI. A versenytárgyalás lebonyolítása**

1. A versenytárgyalás lebonyolítását – szakértők bevonásával – az önkormányzat hivatala illetőleg a lebonyolító végzi.
2. Több ajánlat benyújtása esetén együttes versenytárgyalásra akkor kerülhet sor, ha ehhez valamennyi ajánlattevő hozzájárul. Ellenkező esetben az ajánlattevőkkel külön-külön kell tárgyalni.
3. A versenytárgyalásról jegyzőkönyvet kell készíteni és 5 munkanapon belül valamennyi ajánlattevő részére meg kell küldeni. A jegyzőkönyv elkészítése és az érintettek részére történő megküldése lebonyolító feladata.
4. Az ajánlattevő(k) a tárgyalások során korábbi ajánlatukhoz képest csak ugyanolyan, vagy az Önkormányzat részére kedvezőbb ajánlatot tehetnek.

**XII. Az ajánlatok értékelése**

Az ajánlatokat a Képviselő-testület értékeli, mely során előbb egyesével áttekinti, majd véleményezi a benyújtott ajánlatokat.

**XIII. Az ajánlatok elbírálása**

Az ajánlatokat a Képviselő-testület bírálja el, az ajánlatok közül az összességében legkedvezőbb feltételeket tartalmazó, megalapozott ajánlat mellett kell dönteni.

Ha az ajánlat(ok) elbírálása során bizonyos kérdések tisztázása szükséges, az önkormányzat az ajánlattevőktől felvilágosítást kérhet.

A tárgyalások lezárását követően az ajánlatok elbírálásáról, a versenytárgyalás eredményességéről vagy eredménytelenségéről Tenk Község Önkormányzatának Képviselő-testülete dönt.

A Képviselő-testület döntéséről az ajánlattevőket az önkormányzat hivatala írásban, 3 munkanapon belül értesíti.

**XIV. Összeférhetetlenségi szabály**

A versenytárgyalás lebonyolításánál be kell tartani az összeférhetetlenségi szabályokat, azaz a lebonyolításában , vagy Képviselő-testület munkájában nem járhat el aki az ajánlatot tevő természetes személy közeli hozzátartozója vagy az ajánlatot tevő gazdálkodó szervezettel munkaviszonyban, munkavégzésre irányuló egyéb jogviszonyban áll, annak vezető tisztségviselője, vagy felügyelő bizottságának tagja, vagy aki az ajánlattevő gazdasági szervezetében tulajdonnal rendelkezik, vagy ezen személyek közeli hozzátartozója. (Ptk. 685. §.(b).pont).